Hanss Hilmārs Štaute

Hanss-Hilmārs Štaute (;  Netetāle —  Minstere) bija Vācijas jurists un šahists.

 Biogrāfija 
1940. gadā Hamburgas universitātē aizstāvējis tiesību zinātņu doktora grādu. Otrā pasaules kara laikā strādājis par tiesnesi Minhenē. Pēc kara bijis sabiedroto apcietinājumā. 1948. gadā kā liecinieks piedalījies Nirnbergas procesā. Vēlākajos gados līdz savai aiziešanai pensijā 65 gadu vecumā strādājis Bonnā Federālajā Finanšu ministrijā. Miris pēc ilgstošas slimības.

 Šahists 
1925. gadā kļuvis par Āhenes šaha kluba biedru. 1935. gadā dalījis otro vietu Lejasreinas šaha federācijas čempionātā. 1941. gadā uzvarējis vienā no Bavārijas šaha kongresa blakus turnīriem. 1950. gadā dalījis otro vietu Vācijas šaha čempionātā ar Jefimu Bogoļubovu (uzvarējis Volfgangs Uncikers). Pārstāvējis Vācijas komandu Pasaules šaha olimpiādē 1950. gadā un gan komandu, gan individuālajā vērtējumā izcīnījis bronzas medaļas.OlimpBase :: Men's Chess Olympiads :: Hans-Hilmar Staudte Sakarā ar aizņemtību pamatdarbā agri beidzis savu aktīvā šahista karjeru.

No 1951. līdz 1961. gadam bijis Vācijas šaha savienības sekretārs. Nopietni pievērsies šaha kompozīcijai. 1962. gadā kļuvis par FIDE starptautisko arbitru šaha kompozīcijā.International judges for chess compositions Sarakstījis vairākas grāmatas par šaha galotnēm.

 Literatūra 
 Staudte, Hans Hilmar: Aus der Welt der Schachstudie. Bad Nauheim, Loeffler, 1961
 Richter, Kurt; Staudte, Hans Hilmar: Richtig und falsch Berlin: de Gruyter, 1962, (2. Aufl. 1978, )
 Staudte, Hans Hilmar; Milescu, Milu: Das 1×1 des Endspiels Berlin: de Gruyter, 1965 (2. Aufl. 1981, )

 Atsauces 

 Ārējās saites 
  šahista profils vietnē chessgames.com
  šahista profils vietnē 365chess.com
  šahista kompozīcijas vietnē "Chess Problem Database Server"

Kategorija:1911. gadā dzimušie
Kategorija:1979. gadā mirušie
Kategorija:Vācijas šahisti
Kategorija:Šaha problēmisti
Kategorija:Šaha tiesneši
Kategorija:Ziemeļreinā-Vestfālenē dzimušie